ประกาศการนิคมอุตสาหกรรมแห่งประเทศไทยประกาศการนิคมอุตสาหกรรมแห่งประเทศไทยที่ ๔๗/๒๕๔๑เรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม[๑] เพื่อให้การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรมเป็นไปอย่างถูกต้องและเหมาะสมอาศัยอำนาจตามความในมาตรา ๑๐ (๔) และมาตรา ๔๒ แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ การนิคมอุตสาหกรรมแห่งประเทศไทย จึงประกาศเรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม ดังนี้ข้อ ๑ให้ยกเลิกประกาศการนิคมอุตสาหกรรมแห่งประเทศไทย ที่ ๑๗/๒๕๔๑ เรื่องหลักเกณฑ์ เงื่อนไข และวิธีการการบริการกำจัดขยะทั่วไปในนิคมอุตสาหกรรมและให้ใช้ประกาศฉบับนี้แทนข้อ ๒ในประกาศนี้ขยะทั่วไป หมายความว่าสิ่งปฏิกูลหรือวัสดุที่ไม่ใช้แล้ว ซึ่งมีลักษณะคุณสมบัติตามที่กำหนดในภาคผนวกที่ ๑ท้ายประกาศกระทรวงอุตสาหกรรม ฉบับที่ ๑ (พ.ศ. ๒๕๔๑) ออกตามความในพระราชบัญญัติโรงงานพ.ศ. ๒๕๓๕ เรื่อง การกำจัดสิ่งปฏิกูลหรือวัสดุที่ไม่ใช้แล้วขยะอันตราย หมายความว่าสิ่งปฏิกูลหรือวัสดุที่ไม่ใช่แล้ว ซึ่งมีลักษณะคุณสมบัติตามที่กำหนดในภาคผนวกที่ ๑ท้ายประกาศกระทรวงอุสาหกรรม ฉบับที่ ๖ (พ.ศ. ๒๕๔๐) ออกตามความในพระราชบัญญัติโรงงานพ.ศ. ๒๕๓๕ เรื่อง การกำจัดสิ่งปฏิกูลหรือวัสดุที่ไม่ใช้แล้วขยะมูลฝอย หมายความว่า เศษกระดาษ เศษอาหาร ถุงพลาสติกภาชนะที่ใส่อาหาหร มูลสัตว์ ซากสัตว์ หรือสิ่งที่เป็นสิ่งปฏิกูลและมูลฝอยตามพระราชบัญญัติการสาธารณสุข พ.ศ. ๒๕๓๕ ที่ไม่ได้เกิดจากกระบวนการผลิตหรือไม่ได้เกิดจากการประกอบกิจการโรงงานและไม่ถูกปนเปื้อน หรือผสมหรือปะปนอยู่กับขยะอันตรายหรือเป็นขยะอันตรายที่มีลักษณะคุณสมบัติเป็นสิ่งปฏิกูลหรือวัสดุที่ไม่ใช้แล้วตามที่กำหนดในภาคผนวกที่ ๑ ท้ายประกาศกระทรวงอุตสาหกรรม ฉบับที่ ๖ (พ.ศ. ๒๕๔๐)ออกตามความในพระราชบัญญัติโรงงาน พ.ศ. ๒๕๓๕ เรื่องการกำจัดสิ่งปฏิกูลหรือวัสดุที่ไม่ใช้แล้วสิ่งปฏิกูลหรือวัสดุที่ไม่ใช้แล้วหมายความว่า ขยะทั่วไปขยะอันตรายและให้รวมถึงขยะมูลฝอยด้วยผู้ประกอบการ หมายความว่าผู้ซึ่งได้รับอนุญาตให้ประกอบกิจการในนิคมอุตสาหกรรมกนอ. หมายความว่าการนิคมอุตสาหกรรมแห่งประเทศไทยข้อ ๓ให้ผู้ประกอบการในนิคมอุตสาหกรรมที่มีสิ่งปฏิกูลหรือวัสดุที่ไม่ใช้แล้วดำเนินการดังต่อไปนี้๓.๑ แยกเก็บสิ่งปฏิกูลหรือวัสดุที่ไม่ใช้แล้วที่เป็นขยะมูลฝอยขยะทั่วไปและขยะอันตรายแยกจากกันเป็นสัดส่วนจัดเก็บไว้ในที่รองรับที่เหมาะสมและไม่ก่อให้เกิดความเดือดร้อนรำคาญก่อนนำไปกำจัดโดยมีชื่อหรือเครื่องหมายแสดงไว้ที่สถานทีจัดเก็บ หรือภาชนะที่จัดเก็บระบุชนิดหรือประเภทของขยะให้ชัดเจน๓.๒ ในการตรวจสอบชนิดหรือประเภทของขยะซึ่งไม่มีความชัดเจนคาบเกี่ยว หรือไม่สามารถจำแนกได้ว่าเป็นขยะประเภทใดหากมีความจำเป็นในการตรวจพิสูจน์เพื่อดำเนินการให้ถูกต้องและเป็นไปตามกฎหมายผู้ประกอบการในนิคมอุตสาหกรรมต้องเป็นผู้ดำเนินการพิสูจน์ความชัดเจนพร้อมรับภาระค่าใช้จ่ายทั้งหมดในการดำเนินการตรวจพิสูจน์นั้น๓.๓ การกำจัดสิ่งปฏิกูลหรือวัสดุที่ไม่ใช้แล้วของผู้ประกอบการในนิคมอุตสาหกรรมให้ดำเนินการตามพระราชบัญญัติโรงงานพ.ศ. ๒๕๓๕ ตามนัยประกาศการนิคมอุตสาหกรรมแห่งประเทศไทย ที่ ๒๙/๒๕๔๑ เรื่องการกำจัดสิ่งปฏิกูลหรือวัสดุที่ไม่ใช้แล้งในนิคมอุตสาหกรรมและพระราชบัญญัติการสาธารณสุข พ.ศ. ๒๕๓๕๓.๔[๒]การนำสิ่งปฏิกูลหรือวัสดุที่ไม่ใช้แล้วตามข้อ ๓.๓ออกนอกบริเวณโรงงานต้องได้รับอนุญาตจากผู้ว่าการ หรือผู้ซึ่งผู้ว่าการมอบหมายและให้ใช้แบบคำขออนุญาตนำสิ่งปฏิกูลหรือวัสดุที่ไม่ใช้แล้วออกนอกโรงงานที่เป็นขยะอันตราย ขยะทั่วไป ขยะมูลฝอย และใบกำกับการขนส่ง ขยะอันตรายขยะทั่วไป ขยะมูลฝอย ตามแบบแนบท้ายประกาศนี้ข้อ ๔[๓]ในการกำจัดสิ่งปฏิกูลหรือวัสดุที่ไม่ใช้แล้วผู้ประกอบการต้องจัดทำบันทึกแสดงรายการที่เป็นสาระสำคัญ เช่น ประเภทของขยะ ปริมาณจำนวนผู้ให้บริการกำจัด ผู้ให้บริการขนส่ง เป็นต้น ตามแบบใบกำกับการขนส่งที่การนิคมอุตสาหกรรมแห่งประเทศไทยกำหนดหรือแบบที่การนิคมอุตสาหกรรมแห่งประเทศไทยเห็นชอบ โดยเก็บรักษาบันทึกไว้ ณที่ตั้งโรงงานให้พร้อมสำหรับการตรวจสอบของเจ้าหน้าที่ข้อ ๕[๔]ให้ผู้ประกอบการจัดส่งรายงานผลการกำจัดสิ่งปฏิกูลหรือวัสดุที่ไม่ใช้แล้วต่อการนิคมอุตสาหกรรมแห่งประเทศไทยทุกเดือนภายในวันที่ ๗ ของเดือนถัดไปทั้งนี้ ตั้งแต่บัดนี้เป็นต้นไปประกาศณ วันที่ ๑๑ พฤศจิกายน พ.ศ. ๒๕๔๑สมเจตน์ทิณพงษ์ผู้ว่าการการนิคมอุตสาหกรรมแห่งประเทศไทย[เอกสารแนบท้าย](ดูข้อมูลจากภาพกฎหมาย)ประกาศการนิคมอุตสาหกรรมแห่งประเทศไทยที่ ๔๑/๒๕๔๒ เรื่อง การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม(แก้ไขเพิ่มเติม)[๕]สัญชัย/ปรับปรุง๒๑ กันยายน ๒๕๔๙[๑] ราชกิจจานุเบกษา เล่ม๑๑๖/ตอนพิเศษ ๑๑ ง/หน้า ๑๒/๑๐ กุมภาพันธ์ ๒๕๔๒[๒] ข้อ ๓ ๔ แก้ไขเพิ่มเติมโดยประกาศการนิคมอุตสาหกรรมแห่งประเทศไทยที่ ๔๑/๒๕๔๒ เรื่อง การกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม(แก้ไขเพิ่มเติม)[๓] ข้อ ๔เพิ่มโดยประกาศการนิคมอุตสาหกรรมแห่งประเทศไทย ที่ ๔๑/๒๕๔๒ เรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม (แก้ไขเพิ่มเติม)[๔] ข้อ ๕เพิ่มโดยประกาศการนิคมอุตสาหกรรมแห่งประเทศไทย ที่ ๔๑/๒๕๔๒ เรื่องการกำจัดสิ่งปฏิกูลหรือวัสดุที่ไม่ใช้แล้วในนิคมอุตสาหกรรม (แก้ไขเพิ่มเติม)[๕] ราชกิจจานุเบกษา เล่ม๑๑๗/ตอนพิเศษ ๔๓ ง/หน้า ๓๐/๘ พฤษภาคม ๒๕๔๓